Source: http://www.ziarulderoman.ro/csm-roman-intalneste-duminica-csm-bistrita/
Timestamp: 2020-07-10 19:10:26+00:00

Document:
CSM Roman întâlnește duminică CSM Bistrița – Ziarul de Roman
Catalin Bargaoanu 13/01/2017 17:26	0
Echipa de handbal feminin CSM Roman va juca duminică, 15 ianuarie, pe teren propriu, de la ora 11, partida din cadrul etapei a 13-a Ligii Naționale, ultima a turului, în compania CSM Bistrița. Partida va fi condusă la centru de arbitrii Adrian Georgescu şi Mihai Moldoveanu, din Constanţa, și nu va fi televizată.
Bistrițencele se află la primul sezon în prima ligă a handbalului feminin, promovând după ce au câștigat seria B a Diviziei A la finalul sezonului precedent, și se află pe locul al optulea în acest moment, cu cinci victorii și șase înfrângeri. În deplasare, în acest sezon, CSM Bistrița a învins pe SCM Craiova, 25-22, și pe Cetate Deva, 35-25. Etapa trecută, a fost învinsă pe teren propriu de HC Zalău, 28-27.
CSM Roman a urcat pe locul al patrulea în urma victoriei din etapa trecută de la Măgura Cisnădie, 24-22. Pe teren propriu, în acest sezon, CSM Roman are trei victorii, cu Danubius Galați, 32-16, U Cluj, 27-25, și HCM Râmnicu Vâlcea, 30-22. Singura înfrângere acasă a CSM Roman a fost înregistrată în etapa a șaptea, pe 19 octombrie, în fața Dunării Brăila, 18-20.
Încă o echipă s-a retras din campionat
În cadrul etapei a 13-a mai sunt programate partidele: CSM București – Corona Brașov 34-25 (marți, 10 ianuarie), Dunărea Brăila – Măgura Cisnădie (sâmbătă, 14 ianuarie), HC Zalău – Unirea Slobozia și SCM Craiova – HCM Râmnicu Vâlcea (duminică, 15 ianuarie). Danubius Galați stă. Partida U Cluj – Cetate Deva nu se va mai disputa, după ce și Cetate Deva a anunțat oficial, vineri, că se retrage din campionat, din cauza problemelor financiare.
Cetate Deva nu a câștigat barajul de promovare în prima Ligă la finalul sezonului anterior, dar a primit dreptul de a juca în urma retragerii HCM Baia Mare și a refuzului HC Buzău de a participa în Liga Națională. În cele zece meciuri disputate în acest sezon, Cetate Deva a înregistrat numai înfrângeri.
Este a doua echipă care se retrage în acest sezon din prima ligă, după CSM Ploiești, și a treia în mai puțin de un an, după ce și fosta campioană HCM Baia Mare s-a desființat la finalul sezonului trecut.
Astfel, CSM Roman nu va juca în cadrul etapei a 15-a, 26 ianuarie (meci în deplasare la CSM Ploiești în calendarul inițial al sezonului) și în etapa a 23-a, pe 2 aprilie (meci acasă cu Cetate Deva în calendarul inițial al sezonului).
Ca și în cazul retragerii CSM Ploiești, cel mai probabil, toate rezultatele meciurilor cu Cetate Deva vor fi anulate. CSM Roman își va păstra locul în clasament în urma unei asemenea eventuale modificări, deoarece U Cluj, singura echipă care nu jucase cu Cetate Deva, are cu patru puncte mai puțin decât echipa romașcană.
1 CSM București 12 11 0 1 371 253 33
2 Dunărea Brăila 11 8 1 2 282 270 25
3 HC Zalău 11 7 1 3 274 262 22
4 CSM Roman 11 5 3 3 279 252 18
5 SCM Craiova 10 5 2 3 260 246 17
6 HCM Rm. Vâlcea 11 5 1 5 268 273 16
7 Corona Brașov 12 5 1 6 308 314 16
8 CSM Bistrița 11 5 0 6 305 305 15
9 U Cluj 11 4 2 5 285 273 14
10 Măgura Cisnădie 11 4 1 6 260 286 13
11 Danubius Galați 12 4 0 8 243 275 11*
12 Unirea Slobozia 11 2 2 7 277 305 8
13 Cetate Devatrans 10 0 0 10 216 314 0
Trofeul Roman Vodă Muşat la handbal, în acest weekend
CSM Roman debutează în noul campionat în deplasare, împotriva CSM Bistrița
Sport 3026 CSM Bistrita 10 CSM Roman 330 handbal 912 Liga Nationala 205
Ziarul de Roman ajută un tânăr să-și găsească părinții biologici

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM